CELEX: 62014CN0223
Language: lv
Date: 2014-05-07 00:00:00
Title: Lieta C-223/14: Lūgums sniegt prejudiciālu nolēmumu, ko 2014. gada 7. maijā iesniedza Juzgado de Primera Instancia n ° 7 de Las Palmas de Gran Canaria (Spānija) – Tecom Mican S.L. / Man Diesel & Turbo SE

14.7.2014   
            
            
               LV
            
            
               Eiropas Savienības Oficiālais Vēstnesis
            
            
               C 223/8
            
         Lūgums sniegt prejudiciālu nolēmumu, ko 2014. gada 7. maijā iesniedza Juzgado de Primera Instancia no 7 de Las Palmas de Gran Canaria (Spānija) – Tecom Mican S.L./Man Diesel & Turbo SE
   
   (Lieta C-223/14)
   2014/C 223/12
   Tiesvedības valoda – spāņu
   
      Iesniedzējtiesa
   
   
      Juzgado de Primera Instancia no 7 de Las Palmas de Gran Canaria
   
   
      Pamatlietas puses
   
   
      Prasītājs: Tecom Mican S.L.
   
   
      Atbildētājs: Man Diesel & Turbo SE
   
   
      Prejudiciālie jautājumi
   
   
               1)
            
            
               Vai dokumentu, kas ir tikai un vienīgi privāts, var uzskatīt par “ārpustiesas dokumentu” Eiropas Parlamenta un Padomes 2007. gada 13. novembra Regulas Nr. 1393/2007 (1) 16. panta izpratnē, lai gan to nav sagatavojusi tiesu sistēmai piederoša valsts iestāde vai ierēdnis?
            
         
               2)
            
            
               Apstiprinošas atbildes gadījumā – vai par ārpustiesas dokumentu var uzskatīt ikvienu privātu dokumentu vai arī tam ir jāatbilst kādām konkrētām prasībām?
            
         
               3)
            
            
               Gadījumā, ja privātais dokuments atbilstu šādām prasībām, – vai Savienības pilsonis var pieprasīt tā izsniegšanu saskaņā ar šī brīža Eiropas Parlamenta un Padomes 2007. gada 13. novembra Regulas Nr. 1393/2007 16. pantā paredzēto procedūru, ja tas izsniegšanu jau ir veicis, izmantojot citu tiesu sistēmai piederošu valsts iestādi, piemēram, notāru?
            
         
               4)
            
            
               Visbeidzot, vai Regulas Nr. 1393/2007 16. panta mērķiem ir jāņem vērā, ka minētā sadarbība ir starpvalstu mērogā un tā ir vajadzīga iekšējā tirgus pareizai darbībai? Kādos gadījumos ir jāuzskata, ka sadarbība ir “starpvalstu mērogā un tā ir vajadzīga iekšējā tirgus pareizai darbībai”?
            
         
      (1)  Eiropas Parlamenta un Padomes 2007. gada 13. novembra Regula (EK) Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs (“dokumentu izsniegšana”), un ar ko atceļ Padomes Regulu (EK) Nr. 1348/2000 (OV L 324, 79. lpp.).